CELEX: 52000PC0490
Language: fi
Date: 2000-07-26
Title: Ehdotus: neuvoston asetus lentokiellon käyttöönottamisesta Euroopan yhteisön ja Jugoslavian liittotasavallan alueiden välillä Montenegron tasavaltaa ja Kosovon maakuntaa lukuun ottamatta annetun neuvoston asetuksen (EY) N:o 2151/1999 soveltamisen keskeyttämisestä rajoitetuksi lisäajaksi ja neuvoston asetuksen (EY) N:o 607/2000 muuttamisesta

EUROOPAN YHTEISÖJEN KOMISSIO
                                                 Bryssel 26.7.2000
                                                 KOM(2000) 490 lopullinen
                                       Ehdotus:
                               NEUVOSTON ASETUS
lentokiellon käyttöönottamisesta Euroopan yhteisön ja Jugoslavian liittotasavallan
alueiden välillä Montenegron tasavaltaa ja Kosovon maakuntaa lukuun ottamatta
 annetun neuvoston asetuksen (EY) N:o 2151/1999 soveltamisen keskeyttämisestä
  rajoitetuksi lisäajaksi ja neuvoston asetuksen (EY) N:o 607/2000 muuttamisesta
                                 (komission esittämä)
 ---pagebreak---                                   PERUSTELUT
(1) Neuvosto vahvisti 11. lokakuuta 1999 annetulla neuvoston asetuksella
    (EY) N:o 2151/1999 yhteisön ja Jugoslavian liittotasavallan alueiden välisen
    lentokiellon, joka oli ensimmäistä kertaa otettu käyttöön toukokuussa 1999, mutta
    myönsi kuitenkin poikkeuksen Montenegron tasavaltaan ja Kosovon maakuntaan
    suuntautuville lennoille.
(2) Lentokiellon soveltaminen keskeytettiin 20. maaliskuuta 2000 annetulla neuvoston
    asetuksella (EY) N:o 607/2000, jonka perustana oli 28. helmikuuta 2000 hyväksytty
    yhteinen kanta 2000/176/YUTP. Tämä keskeytys on voimassa 28. elokuuta 2000 asti.
(3) Liitteenä oleva ehdotus koskee lentokiellon soveltamisen keskeytyksen jatkamista
    neuvoston asetuksessa (EY) N:o 607/2000 määritellyin edellytyksin seitsemän
    kuukauden lisäajaksi, kuten 20. heinäkuuta 2000 hyväksytyssä yhteisessä kannassa
    2000/454/YUTP esitetään.
                                         2
 ---pagebreak---                                              Ehdotus:
                                        NEUVOSTON ASETUS
     lentokiellon käyttöönottamisesta Euroopan yhteisön ja Jugoslavian liittotasavallan
     alueiden välillä Montenegron tasavaltaa ja Kosovon maakuntaa lukuun ottamatta
      annetun neuvoston asetuksen (EY) N:o 2151/1999 soveltamisen keskeyttämisestä
       rajoitetuksi lisäajaksi ja neuvoston asetuksen (EY) N:o 607/2000 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
ottaa huomioon neuvoston Euroopan unionista tehdyn sopimuksen 15 artiklan nojalla 20.
päivänä heinäkuuta 2000 hyväksymän yhteisen kannan 2000/454/YUTP1 Jugoslavian
liittotasavaltaa koskevista rajoittavista toimenpiteistä vahvistetun yhteisen kannan
1999/318/YUTP 4 artiklan täytäntöönpanon lykkäämisestä rajoitetuksi lisäajaksi,
ottaa huomioon komission ehdotuksen2,
sekä katsoo seuraavaa:
(1)      Neuvosto on todennut, että Jugoslavian liittotasavallan ja Euroopan yhteisön välisen
         lentokiellon soveltamisen keskeyttämistä olisi jatkettava rajoitetuksi lisäajaksi, vaikka
         samalla pidetään voimassa yleinen poliittinen linja mahdollisimman suuren
         painostuksen kohdistamiseksi presidentti Miloseviciin ja hänen hallintoonsa.
(2)      Neuvoston asetuksella (EY) N:o 2151/1999 säädetyn lentokiellon soveltaminen
         keskeytettiin neuvoston asetuksella (EY) N:o 607/2000 tietyin edellytyksin 28 päivään
         elokuuta 2000 asti.
(3)      Keskeytyksen täytäntöönpanon seuranta ei ole osoittanut, että kyseisiä edellytyksiä
         olisi tarpeen muuttaa.
(4)      On siten asianmukaista jatkaa neuvoston asetuksen (EY) N:o 607/2000 voimassaoloa
         maaliskuun 2001 loppuun asti,
ON ANTANUT TÄMÄN ASETUKSEN:
                                             1 artikla
Korvataan asetuksen (EY) N:o 607/2000 5 artikla seuraavasti:
           "1.    Tätä asetusta sovelletaan:
1
         EYVL L 183, 22. 7. 2000, s. 1.
2
         EYVL C […], […], s. […].
                                                 3
 ---pagebreak---                 - yhteisön alueella, myös sen ilmatilassa,
                - jäsenvaltion lainkäyttövallan alaisessa ilma-aluksessa tai aluksessa,
                - missä tahansa muualla olevaan henkilöön, joka on jäsenvaltion kansalainen,
                - oikeushenkilöön, joka        on    rekisteröity   tai   perustettu   jäsenvaltion
                lainsäädännön mukaisesti.
         2.     Sitä sovelletaan 31 päivään maaliskuuta 2001.
                                             2 artikla
Lisätään neuvoston asetuksen (EY) N:o 607/2000 4 artiklaan seuraava 3 kohta:
         ”3. Jos Jugoslavian liittotasavalta toteuttaa suoria tai välillisiä toimia, jotka
         vaikuttavat     haitallisesti tämän       asetuksen      nojalla    toimivien     yhteisön
         lentoliikenteenharjoittajien tavanomaiseen liiketoimintaan, neuvosto toteuttaa
         komission ehdotuksesta suhteutettuja ja tehokkaita toimenpiteitä asettamalla
         lisäehtoja Jugoslavian lentoliikenteenharjoittajien yhteisöön suuntautuvalle
         toiminnalle (sellaisena kuin se on määritelty neuvoston asetuksen (EY)
         N:o 2151/1999 1 artiklan a kohdassa) tai tarvittaessa rajoittamalla tällaista toimintaa
         tai kieltämällä sen.”
                                             3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa
lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä
                                              Neuvoston puolesta
                                              Puheenjohtaja
                                                 4